Počet denných transakcií kryptomeny XRP zaznamenal v priebehu posledných dní nevídaný nárast a atakuje svoje historické hodnoty.
Portál Cointelegraph odvolávajúci sa na dáta z BitInfoChars uvádza, že transakcie XRP tvorili v predchádzajúcich 24 hodinách dni viac ako 50% všetkých kryptomenových transakcií. Na druhom mieste skončili transakcie Etherov (ETH) a tretie miesto patrilo Bitcoinu a Bitcoin SV.
V rámci tohto časového úseku sa realizovalo skrz XRP 1,6 milióna transakcií, čo je takmer rekordné číslo. Viac, konkrétne 1,7 milióna transakcií, dosiahlo XRP len v decembri 2017 v čase, kedy jeho hodnota atakovala historické maximá.
Zaujímavé je, že 21. októbra, čiže pred 9 dňami, bolo v sieti XRP nameraných len približne 730 000 denných transakcií, čo znamená, že transakcie XRP sa viac než zdvojnásobili.
Dôvody tohto rastu nie sú známe, no špekulácii pribúda. Mnohé sú pripisované blížiacej sa konferencie Swell, ktorú pripravuje spoločnosť Ripple stojaca za tokenom XRP. Prispieť k nárastu transakcii mohlo aj partnerstvo Ripple s firmou MoneyGram. To síce bolo oznámené už dávnejšie, no Moneygram mohlo práve v tomto období začať s testovaním služieb RippleNet.
V súvislosti s konferenciou Swell, ktorá je na programe 7. novembra, sa na internete objavujú mnohé pozitívne predikcie pre rast ceny tokenov XRP v najbližšom období. Niektorí analytici sa neboja hovoriť o vyše 100% raste. Nenechajte sa však bezhlavo vtiahnuť do FOMO a dôkladne zvážte svoju investíciu.
Zdroj: cointelegraph.com